open-index/open-wikipedia-markdown huggingface dataset:
Apilaperhe

**Apilaperhe** on perhemuoto, jossa lapsi tai lapset ovat eri perheyksikköjen yhteisiä lapsia. Apilaperhe on yksi sateenkaariperheen muodoista, ja se tunnetaan myös terminä *kumppanuusvanhemmuus.*

Apilaperhe on perhe, joka muodostuu kahdesta perheestä, joilla on yhteisiä lapsia. Apilaperhe voi olla niin kutsuttu kolmiapilaperhe, jossa on kolme vanhempaa – esimerkiksi naispari ja yksi mies. Neliapilaperheessä on puolestaan neljä vanhempaa, esimerkiksi naispari ja miespari. Apilaperheessä voi olla myös vain kaksi vanhempaa, esimerkiksi yhteisen lapsen hankkineet ystävykset. Apilaperheessä kaikki vanhemmat ovat lapsen tai lasten sosiaalisia vanhempia, mutta lainsäädännön puitteista johtuen vain maksimissaan kaksi heistä voi olla juridisesti vanhempia. Sana *apila* viittaa apilan lehtiin ja siihen, että perheen vanhemmuus jaetaan niin kuin apilassa on lehtiä.

## Katso myös
* Lapsi tuntemattoman kanssa

## Lähteet
Pedro Cateriano

**Pedro Álvaro Cateriano Bellido** (s. 1958) on perulainen juristi ja poliitikko, joka toimi maansa pääministerinä kesällä 2020. Sitä ennen hän oli oikeusministeri vuosina 2001–2002.

## Lähteet

## Aiheesta muualla
Fons Rademakers

**Alphonse Marie ”Fons” Rademakers** (5. syyskuuta 1920 Roosendaal, Alankomaat – 22. helmikuuta 2007 Geneve, Sveitsi) oli alankomaalainen näyttelijä, elokuvaohjaaja, käsikirjoittaja ja elokuvatuottaja. Hän voitti ohjauksillaan useita kansainvälisiä palkintoja, kuten Berliinin Hopeisen karhun elokuvalla *Makkers, Staakt uw wild Geraas* (1960) ja parhaan vieraskielisen elokuvan Oscarin ensimmäisenä hollantilaisohjaajana elokuvallaan *[[Muistojen vanki]]* (1986). Rademakersin elokuvat pohjautuvat useimmiten romaaneihin tai kirjailija Hugo Clausin käsikirjoituksiin.

Jo Rademakersin varhainen elokuva *[[Kylä joen rannalla]]* (1958) oli ehdolla vieraskielisen elokuvan Oscarin saajaksi. Se oli myös ensimmäinen Suomen teattereihin tuotu alankomaalainen näytelmäelokuva.

## Filmografia
Rademakers ohjasi kaikkiaan 11 pitkää näytelmäelokuvaa:
*Kylä joen rannalla (*Dorp aan de rivier*, 1958, Antoon Coolenin romaanista)
*Makkers, Staakt uw wild Geraas (1960)
*Veitsi (*Het Mes*, 1961, käsikirjoitus Hugo Claus)
*Als twee druppels water (1963, Willem Frederik Hermansin romaanista)
*Kuuma iho (*De Dans van de reiger*, 1965, käsikirjoitus Hugo Claus)
*Mira (1971, käsikirjoitus Hugo Claus)
*Niet voor da poesen (1973, käsikirjoitus Hugo Claus)
*Max Havelaar (1976, Multatulin romaanista)
*Menuet (1982)
*Muistojen vanki (*De Aanslag*, 1986, Harry Mulischin romaanista)
*Kuoleman ruusutarha (*Der Rosengarten*, 1989)

## Lähteet
Ántero Flores Aráoz

**Ántero Flores Aráoz** (s. 1942) on perulainen juristi ja poliitikko, joka toimi maansa pääministerinä marraskuussa 2020. Hän aloitti poliittisen uransa 1990-luvulla. Hän toimi Alan Garcían hallituksessa puolustusministerinä vuosina 2007–2009.

## Lähteet

## Aiheesta muualla
Sodan murtamat

**Sodan murtamat** on Timo Korhosen ohjaama ja käsikirjoittama suomalainen dokumenttielokuva vuodelta 2016.

Elokuvan aiheena on sodan aiheuttamat psyykkiset traumat. Se käsittelee jatkosodassa psykiatriseen hoitoon joutuneiden suomalaisten sotilaiden tarinoita heidän palattuaan koteihinsa sodan jälkeen. Elokuvassa haastatellaan sotilaiden lapsia, jotka kertovat tunnelmasta, joka vallitsi heidän kodeissaan sodan jälkeen.

## Lähteet
Vicente Zeballos

**Vicente Zeballos** (s. 1963) on perulainen poliitikko, joka toimi maansa pääministerinä 2019–2020. Pääministerikautensa jälkeen hänestä tuli Perun edustaja Amerikan valtioiden järjestössä.

## Lähteet

## Aiheesta muualla
Matvejev

**Matvejev** on muun muassa seuraavien henkilöiden sukunimi:

* Andrei Matvejev (1892–1985), venäläinen vepsäläissyntyinen opettaja, poliitikko ja osuustoimintamies
* Maksim Matvejev (s. 1982), venäläinen näyttelijä
* Natalja Matvejeva (s. 1986), venäläinen maastohiihtäjä
* Nikolai Matvejev (1877–1951), venäläinen bolševikki ja neuvostoliittolainen puoluevirkailija
* Novella Matvejeva (1934–2016), neuvostoliittolainen runoilija, säveltäjä ja laulaja
* Sergei Matvejev (s. 1972), venäläinen soutaja ja olympiamitalisti
Akebono

**Akebono** voi tarkoittaa seuraavia:

*Akebono, keisarillisen Japanin laivaston vuonna 1899 vesillelaskettu Ikazuchi-luokan torpedovenehävittäjä
*Akebono, keisarillisen Japanin laivaston vuonna 1930 vesillelaskettu Fubuki-luokan hävittäjä
*Akebono Tarō (1969–2024), yhdysvaltalaissyntyinen sumopainija
Cullmanin piirikunta

**Cullmanin piirikunta** on Yhdysvaltojen Alabaman osavaltion pohjoisosissa sijaitseva piirikunta. Piirikunnassa asukkaita on 83&nbsp;768, ja väestö on kasvanut 4,2% huhtikuusta 2010 heinäkuuhun 2019. Piirikunta perustettiin vuonna 1877. Piirikunnan pääkaupunki ja samalla suurin kaupunki on Cullman. Piirikunta sijaitsee Birminghamin ja Huntsvillen välissä.

## Väestö
Cullmanin piirikunnassa on asukkaita 83&nbsp;768, ja väkiluku on kasvussa. Väestöstä enemmistö (50,6%) on naisia. Mediaani-ikä piirikunnassa on 40,6 vuotta, ulkomailla syntyneiden kaksi vuotta vähemmän (39) kuin muiden (41). Ulkomailla syntyneiden osuus väestöstä on 2,41 prosenttia ja laskussa. Kansalaisuus on 98,5 prosentilla väestöstä, joka on nousussa. Piirikunnassa kannatetaan enemmän republikaaneja kuin demokraatteja.

## Historia
Piirikunnan perusti saksalainen pakolainen Johann Gottfried Cullman, joka saapui Yhdysvaltoihin vuonna 1866. Hän tutki alueita pohjoisessa Alabamassa, 1876 aloitettiin liike uuden piirikunnan perustamiseksi ja seuraavana vuonna piirikunta perustettiin.

## Lähteet
Salvador del Solar

**Salvador del Solar** (s. 1970) on perulainen näyttelijä, juristi ja poliitikko, joka toimi maansa pääministerinä vuonna 2019. Hänellä oli aikaisempaa hallintokokemusta kulttuuriministerin tehtävästä ja tutkinnot oikeustieteestä ja kansainvälisistä suhteista, mutta Perussa del Solar tunnetaan ennen kaikkea filmitähtenä.

## Lähteet

## Aiheesta muualla
Milena Tscharntke

**Milena Tscharntke** (s. 3. huhtikuuta 1996 Hampuri) on saksalainen näyttelijä. Hänet tunnetaan erityisesti Mian roolista sarjassa *Druck*, joka on norjalaisen *[[Skam]]*-sarjan saksalaisversio. Vuonna 2019 hänet palkittiin tulokaspalkinnolla Goldene Kamera -gaalassa roolistaan sarjassa *Alles Isy*.

## Filmografia

**Televisio**
* 2004: *Stubbe - Von Fall zu Fall* (Lisa)
* 2005: *Die Gerichtsmedizinerin* (tyttö kaupassa)
* 2007: *Schuld und Unschuld*
* 2007-08: *Bernd das Brot* (Anastasia Potzler)
* 2011-13: *Sturmfrei* (Kim)
* 2017: *SOKO Leipzig* (Leonie Schott)
* 2017: *Notruf Hafenkante* (Amelie Steinbach)
* 2018: *Der Lehrer* (Louisa)
* 2018: *SOKO Hamburg* (Tine Harms)
* 2018: *Alles Isy* (Isy)
* 2018: *Wo kein Schatten fällt* (Eva)
* 2019: *Alarm für Cobra 11 - Die Autobahnpolizei* (Gwindil)
* 2018-19: *Druck* (Mia)
* 2019: *Wir sind die Welle* (Sophie)
* 2021: *[[Paha ui paratiisiin]] (Tod von Freunden)* (Cecile Jensen)

**Elokuvat**
* 2009: *Die Wilden Hühner und das Leben* (Verena)
* 2011: *Dschungelkind* (Judith Kuegler lapsena)
* 2015: *Bruder vor Luder* (Jessy)
* 2016: *Radio Heimat* (Carola Rösler)
* 2018: *Ende Neu* (tytär)
* 2018: *Raus* (Judith)
* 2019: *Bonnie & Bonnie* (ystävä)
* 2020: *The Road Not Taken* (Anni)

## Lähteet

## Aiheesta muualla
*Milena Tscharntke IMDb:ssä
Kialan ratasilta

**Kialan ratasilta** on vanhan Porvoon radan rautatiesilta Porvoossa, runsaat sata metriä Kiialan seisakkeesta Keravan suuntaan, Kiialan kartanon eteläpuolella. Silta kuuluu Väyläviraston museorautatiesiltojen kokoelmaan. Se sijaitsee Porvoonjokilaakson kartano- ja kylämaisemassa, joka on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä. Silta ylittää pienen Porvoonjokeen laskevan puron.

Kialan ratasilta on tyypiltään teräksinen levypalkkisilta, ja se on uusittu vuonna 1931 sekä korjattu vuonna 2024. Sillan kiviset maatuet ovat vanhemmat, vuodelta 1902. Sillan kokonaispituus on seitsemän metriä, jänneväli 4,5 metriä.

Vanhalla Porvoon radalla on myös toinen rautateiden museosilta, Hinthaaranjoen ratasilta.

## Lähteet

## Aiheesta muualla
Olavi Veistäjä -palkinto

**Olavi Veistäjä -palkinto** on Suomen Kulttuurirahaston Olavi Veistäjän rahaston toimesta joka toinen vuosi merkittävistä teatteriteoista jaettava palkinto. Rahoitus perustuu Tampereen Teatterikerhon, Aamulehden, professori Olavi Veistäjän ja Tampereen kaupungin lahjoituksiin.

## Palkinnon saajat
Palkinnon saajat vuoteen 2021 mennessä:
* 1988: Suomen Kansallisteatterin *Orvot*-esityksen työryhmä
* 2001: ohjaaja Kristian Smeds, Teatteri Takomon työryhmä
* 2003: ohjaaja Kari Heiskanen, ohjaaja Juha Jokela
* 2005: näytelmäkirjailija-ohjaaja Leea Klemola, näytelmäkirjailija-ohjaaja Sirkku Peltola
* 2007: näyttelijä Esko Roine ja näytelmäkirjailija Laura Ruohonen
* 2009: näyttelijä Heikki Kinnunen ja Teatteri Quo Vadiksen *Pelastetaan äiti* -esityksen työryhmä
* 2011: ohjaaja, näyttelijä ja näytelmäkirjailija Anna-Elina Lyytikäinen sekä dramaturgi Seija Holma
* 2013: Teatteri 2.0 ja teatterinjohtaja Vesa Tapio Valo
* 2015: nukketeatteriyhteisö Aura of Puppets sekä näyttelijä, käsikirjoittaja ja ohjaaja Antti Mikkola
* 2017: teatterimuusikko Eeva Kontu ja Teatteri Telakka
* 2019: näyttelijä Tuukka Huttunen, Vapaa ammattiteatteri ja esittävän taiteen Vaara-kollektiivi (2019)
* 2021: taiteellinen johtaja Alma Lehmuskallio ja toimitusjohtaja Anu-Maarit Moilanen sekä lavastaja-pukusuunnittelija Pirjo-Liiri Majava
* 2023: Meri-Lapin teatteriyhdistys ja musikaalisuomentaja Mikko Koivusalo

## Lähteet
Karl-Heinz Kämmerling

**Karl-Heinz Kämmerling** (6. toukokuuta 1930 Dessau – 14. kesäkuuta 2012 Hannover) oli saksalainen pianopedagogi.

Kämmerling opiskeli Leipzigissa Anton Rohdenin ja Hugo Steurerin johdolla. Hän työskenteli Hannoverin musiikkiyliopistossa vuodesta 1963. Hän teki opetustyötä myös Salzburgin Mozarteumissa ja toimi Zagrebin yliopiston musiikkiakatemian vierailevana professorina. Kämmerling piti mestarikursseja Euroopassa, Aasiassa ja Yhdysvalloissa. Lukuisat hänen johdollaan opiskelleet pianistit voittivat palkintoja kansallisissa ja kansainvälisissä kilpailuissa. Kämmerling toimi vuosina 1979–2011 Internationale Musikakademie für Solistenin taiteellisena johtajana. Hän oli European Piano Teachers Associationin (EPTA) Saksan-jaoksen perustaja.

Kämmerlingille myönnettiin vuonna 1999 ensimmäisen luokan Bundesverdienstkreuz ja vuonna 2000 Itävallan Suuri kunniamerkki. Vuodesta 2005 hän oli Saksan musiikkineuvoston kunniajäsen. Kämmerling kuoli pitkään sairastettuaan.

## Lähteet
Niagaran piirikunta

**Niagaran piirikunta** () on Yhdysvaltojen New Yorkin osavaltiossa sijaitseva piirikunta. Sen väkiluku oli 209&nbsp;281 vuonna 2019. Piirikunnan hallintokeskus on Lockportin kaupunki. Piirikunta on perustettu 11. maaliskuuta 1808.

## Lähteet

## Aiheesta muualla
Max Havelaar (elokuva)

**Max Havelaar** on Fons Rademakersin ohjaama alankomaalais-indonesialainen draamaelokuva vuodelta 1976. Lähes kolmetuntinen teos perustuu Multatulin vuonna 1860 julkaistuun samannimiseen romaaniin ja kertoo Alankomaiden siirtomaavallan julmuuksista Indonesiassa.

## Rooleissa

## Arvioita
*Suomen Kuvalehdessä* elokuussa 1981 Ywe Jalander piti elokuvaa vanhahtavampana kuin esimerkiksi Werner Herzogin siirtomaa-aiheista ohjausta *[[Aguirre – jumalan viha]]* (1972). Kun elokuvan pohjalla oleva romaani oli tendenssimäinen siirtomaavallan kritiikki, Jalanderin mukaan elokuvan ansiot ovat muualla: Jaavan luonnon sekä kolmen yhteiskuntaluokan – viljelijöiden, paikallisten hallitsijoiden ja siirtomaaherrojen – kuvaamisessa. *Helsingin Sanomien* Helena Ylänen piti *Max Havelaaria* perinteisessä tyylilajissaan jokseenkin täydellisenä elokuvana, jonka sekä sisältö että muoto kantavat. ”Tarina on julma, myös verinen, mutta Rademakersin perimmäinen huumorintaju ja inhimillisyys pehmittää ja valaisee synkkiä loppuvaiheitakin.”

## Lähteet
Saint-Coulitz

**Saint-Coulitz** () on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella, noin 50 kilometriä Brestin kaupungista kaakkoon.

Saint-Coulitzin kirkko on valmistunut vuonna 1558. Se kuitenkin uudistettiin 1600-luvulla, jolloin muun muassa kellotorni sai nykyisen ilmeensä. Saint Coulitz oli Irlannin suojeluspyhimyksen Pyhän Brigidin tunnustaja.

Kunnan pormestarina toimi vuosina 1989-2001 ranskalais-togolainen Kofi Yamgnane, joka toimi vuosina 1991-1993 valtiosihteerinä sosiaali- ja integraatioasioissa François Mitterrandin presidenttikaudella.

## Lähteet

## Aiheesta muualla
Erriyon Knighton

**Erriyon Knighton** (s. 29. tammikuuta 2004) on yhdysvaltalainen pikajuoksija.

Knighton pelasi juniorina amerikkalaista jalkapalloa ennen siirtymistään pikajuoksuun. Hän juoksi 200 metrin alle 18-vuotiaiden maailmanennätyksen 20,11 Jacksonvillessä 31. toukokuuta 2021. Aiempi maailmanennätys oli Usain Boltin vuonna 2003 juoksema 20,13. Hän kohensi saman vuoden kesäkuussa Yhdysvaltojen olympiakarsintojen alkuerissä ennätyksen aikaan 20,04. Välierissä hän juoksi alle 18-vuotiaiden ennätyksen lisäksi alle 20-vuotiaiden (U20) maailmanennätyksen 19,88 (aiempi ennätys oli Boltin 19,93) ja paransi ennätystä vielä loppukilpailussa aikaan 19,84. Tokion olympialaisissa hän sijoittui 200 metrillä neljänneksi ajalla 19,93. 

Vappuaattona 2022 Knighton juoksi 200 metrillä ennätyksensä 19,49. Tätä aikaa ei kuitenkaan vahvistettu U20-sarjan maailmanennätykseksi tekemättä jääneiden dopingtestien takia. Myöhemmin kesäkuussa 2022 hän juoksi Yhdysvaltain mestaruuskisoissa 200 metrillä toiseksi ajalla 19,69. Tämä aika vahvistettiin U20-sarjan viralliseksi maailmanennätykseksi. Saman vuoden Eugenen MM-kilpailuissa hän saavutti 200 metrillä pronssia ajalla 19,80. Hän voitti 200 metrin Yhdysvaltojen-mestaruuden 2023. Saman vuoden Budapestin MM-kilpailuissa hän saavutti hopeaa ajalla 19,75. Pariisin olympialaisissa 2024 hän sijoittui 200 metrillä neljänneksi ajalla 19,99.

Knighton antoi maaliskuussa 2024 anabolista steroidia trenbolonia sisältäneen dopingnäytteen. Knightonin mukaan positiivinen testitulos johtui hormonilla kasvatetun lihan syömisestä. Yhdysvaltain antidopingjärjestön Usadan ja Knightonin välisen tapauksen käsitteli riippumaton välimies, joka ei langettanut Knightonille kilpailukieltoa. Kansainvälisen yleisurheiluliiton itsenäinen antidopingtoimija AIU valitti päätöksestä urheilun kansainväliseen vetoomustuomioistuimeen CASsiin, joka hyväksyi valituksen ja antoi Knightonille neljän vuoden kilpailukiellon.

## Lähteet
Raitakaljuunakala

**Raitakaljuunakala** (*Dichistius multifasciatus*) on Intian valtameren lounaisoassa elävä aurinkoahvenkalojen lahkoon kuuluva merikalalaji.

## Koko ja ulkonäkö
Raitakaljuunakalan tyypillinen pituus on noin 20 cm, ja se voi kasvaa 30&ndash;35 cm pitkäksi. Ruumiinmuoto on soikeahko, korkea ja litteä. Selkäevä on pitkä ja pyrstöevä on hieman haarautunut. Kalan pohjaväri on harmaa tai ruskehtava, ja ruumiissa on vuorottelevasti paksuja ja ohuita mustia pystyraitoja. Yhteensä raitoja on 14.    

## Levinneisyys ja elintavat
Raitakaljuunakalaa tavataan Etelä-Afrikasta Mosambikiin ja Madagaskarille. Elinympäristöä ovat kivikkoiset ja matalat rannat. Kalan ravintoa ovat selkärangattomat eläimet kuten äyriäiset, nilviäiset ja monisukasmadot. Raitakaljuunakalat liikkuvat yksin tai pieninä parvina ja niiden lisääntymisaika on maaliskuulta lokakuulle. 

Raitakaljuunakala on hyvä ruokakala ja suosittu vapaa-ajankalastuksen kohde.

## Lähteet
Sahih al-Bukhari

**Sahih al-Bukhari** () on imaami Muhammad al-Bukharin (k. 870) keräämä *[[hadith]]*-kokoelma. Muslimimaailma tunnustaa sen yleisesti kaikkein luotettavimmaksi profeetta Muhammedin *[[Sunna|sunnan]]* kokoelmaksi. Teos sisältää yli 7 500 *hadithia* kaksoiskappaleineen ja jakautuu 97 tai 98 kirjaan. Se on käännetty myös englanniksi.

## Lähteet

* 

### Viitteet
NHL:n laajennusvaraustilaisuus 2021

**Vuoden 2021 NHL:n laajennusvaraustilaisuus** oli 21. heinäkuuta 2021 järjestetty tapahtuma, jossa NHL:n uusi laajennusseura Seattle Kraken muodosti kauden 2021–2022 joukkueensa varaamalla pelaajia muista NHL-joukkueista, poislukien Vegas Golden Knights.

## Taustaa
Seattlen kaupunginvaltuusto hyväksyi 4. joulukuuta 2017 äänin 7–1 KeyArena-stadionin remontoinnin. Joulukuun seitsemäntenä päivänä NHL hyväksyi harkitsemaan laajennusjoukkuetta ja asetti laajennusmaksun 650 miljoonaan dollariin.

13. helmikuuta 2018 sijoitusyhtiö Oak View Group lähetti virallisen laajennushakemuksen NHL:lle ja maksoi kymmenen miljoonan dollarin hakemusmaksun. NHL:n ylintä päätösvaltaa käyttävä elin Board of Governors äänesti samana vuonna 4. joulukuuta yksimielisesti Seattlen laajennusjoukkueen puolesta. Uusi joukkue aloitti pelaamisen kaudella 2021–2022 Läntisen konferenssin Tyynenmeren divisioonassa.

## Säännöt
Seattle Kraken noudatti samoja sääntöjä kuin Vegas Golden Knights . Muista joukkueista poiketen Golden Knights ei menettänyt Krakenin varaustilaisuudessa yhtään pelaajaa. Muiden 30 joukkueen tuli lähettää liigalle lista suojelluista pelaajista heinäkuun 17. päivään mennessä. Joukkueiden täytyi jättää suojaamatta vähintään kaksi hyökkääjää ja yksi puolustaja, joilla on sopimus kaudelle 2021–2022, ja jotka pelasivat vähintään 27 ottelua kaudella 2020–2021 tai vähintään 54 ottelua kausilla 2019–2020 ja 2020–2021 yhteensä. Joukkueiden täytyi myös jättää suojaamatta yksi maalivahti, jolla on sopimus kaudelle 2021–2022, tai joka on rajoitettu vapaa agentti (RFA) vuonna 2021.

Seattlen tuli varata vähintään 14 hyökkääjää, yhdeksän puolustajaa ja kolme maalivahtia. Kenenkään varaustilaisuudessa varatun pelaajan sopimusta ei saa ostaa ulos ennen kauden 2021–2022 päättymistä.

## Varaukset

## Katso myös
* 

## Lähteet
Katri Laatikainen

**Katri Laatikainen** (; 25. joulukuuta 1907 Ikattilan kylä nykyisessä Taaitsan kunnassa – 27. marraskuuta 1943 Leningrad) oli inkeriläissyntyinen suomen kielen oppikirjojen ja sanakirjojen laatija.

Laatikainen syntyi talonpoikaisperheeseen. Hän valmistui Hatsinan suomalaisesta opettajaopistosta vuonna 1924 ja työskenteli matematiikan ja venäjän kielen opettajana. Laatikainen opiskeli Herzenin pedagogisen instituutin suomalaisessa osastossa vuosina 1926–1930 ja työskenteli valmistuttuaan instituutin suomen kielen opettajana ja didaktikkona. Vuosina 1934–1937 hän suoritti jatko-opinnot Leningradin yliopistossa.

Laatikainen työskenteli Karjalan pedagogisessa instituutissa vuosina 1936–1937 ja sen jälkeen opettajien täydennyskoulutusinstituutissa ja opettajana Leningradissa. Vuosina 1940–1942 hän oli Neuvostoliiton tiedeakatemian Kielen ja ajattelun instituutin tutkija. Laatikainen julkaisi suomen kielen oppikirjan vuonna 1940, toimitti vuonna 1942 ilmestyneen suomalais-venäläisen sanakirjan ja johti venäläis-suomalaisen sanakirjan valmistelua. 

Toisen maailmansodan aikana Laatikainen teki suomalais-venäläisen keskusteluoppaan puna-armeijaa varten ja aloitti venäläis-suomalaisen sotilassanaston laatimisen. Hän työskenteli myös Saltykov-Štšedrinin kirjastossa ja puolusti kandidaatinväitöskirjaansa vuonna 1942. Laatikainen toimi Leningradin radiokomitean suomalaisen osaston vastaavana toimittajana vuonna 1943.

Laatikainen kuoli aivoverenvuotoon sen jälkeen kun hänen miehensä oli saanut surmansa Leningradin pommituksessa. Saltykov-Štšedrinin kirjaston työntekijät kasvattivat heidän kaksi lastaan.

## Teoksia
* *Kielenkäytön metodiikkaa I asteen kouluissa*. Petroskoi: Kirja, 1933.
* Katri Laatikainen ja Urho Tuurala. *Suomen kielen oppikirja. Toinen osa, lauseoppi: keskikoulujen oppikirja*. Petroskoi: 1934. Toinen painos 1934. Kolmas painos 1936.
* *Utšebnik finskogo jazyka*. Petroskoi: Karjalais-suomalaisen SNT:n valtion kustannusliike, 1940.
* *Finsko-russki slovar*. Pod red. Je. P. Laatikainen. Moskva: Gosudarstvennoje izdatelstvo inostrannyh i natsionalnyh slovarei, 1942.

## Lähteet
Sunan an-Nasa'i

**Sunan an-Nasa'i** on *[[hadith]]*-kokoelma, jonka on koonnut imaami Ahmad ibn Ali al-Nasa'i (830–915). Hänen teoksensa yksi *hadith*-perinteen kuudesta kanonisesta kokoelmasta (*[[Kutub al-Sittah|Kutub as-Sittah]]*), jotka sisältävät tiedon profeetta Muhammedin *[[Sunna|sunnasta]].* Teos sisältää noin 5 700 *hadithia* kaksoiskappaleineen ja jakautuu 52 kirjaan. Se on käännetty myös englanniksi. 

## Lähteet

* 

### Viitteet
Sunan Abi Dawud

**Sunan Abi Dawud** on *[[hadith]]*-kokoelma, jonka on koonnut imaami Abu Dawud (817–889). Hänen teoksensa on yksi *[[hadith]]*-perinteen kuudesta kanonisesta kokoelmasta (*[[Kutub al-Sittah|Kutub as-Sittah]]*), jotka sisältävät tiedon profeetta Muhammedin *[[Sunna|sunnasta]]*. Teos sisältää 5 274 *hadithia* kaksoiskappaleineen ja jakautuu 43 kirjaan. Se on käännetty myös englanniksi.

## Lähteet

* 

### Viitteet
Sunan ibn Majah

**Sunan ibn Majah** on *[[hadith]]*-kokoelma, jonka on koonnut imaami Muhammad ibn Majah (824–887). Hänen teoksensa katsotaan yleisesti olevan yksi *hadith*-perinteen kuudesta kanonisesta kokoelmasta (*[[Kutub al-Sittah]]*), jotka sisältävät tiedon profeetta Muhammedin *[[Sunna|sunnasta]]*. Teos sisältää 4 341 *hadithia* ja jakautuu 37 kirjaan. *Haditheista* 1339  on sellaisia, joita ei ole muissa kokoelmissa (*Zawā’id of Sunan Ibn Mājah*). *Sunan Ibn Mājah* sisältää kaikista kokoelmista eniten *haditheja,* kun kaksoiskappaleet jätetään huomiotta. Se sisältää myös eniten heikoiksi arvioituja *haditheja.*

Ibn Majahin selkeä tyyli ja eräät muut seikat tekivät hänet niin suosituksi, että kokoelma hyväksyttiin kuudenneksi *hadith*-kokoelmaksi muiden joukkoon, vaikka tämä tapahtuikin vasta viimeisenä 1100 luvulla. Kuitenkin 1200-luvun alkuvuosina kokoelma alkoi saada lisääntyvää arvostusta. Jonathan Brown toteaa, että Ibn Majahin kokoelmaa on sunni-islamissa jatkuvasti arvosteltu heikkojen *hadithien* takia. Hän katsoo, että kokoelman säilyminen kanonisessa kuusikossa johtuu sen käytännön arvosta. Kuusi kirjaa rajoittivat valtavan *hadithien* määrän hallittavissa olevaan joukkoon, mihin Ibn Majahin *hadithit* toivat tervetulleen lisän kertomuksista, joita ei ollut missään muussa kokoelmassa. Myös sunnioppineet myöntävät, että Ibn Majahin tapauksessa hyötynäkökohdat menivät autenttisuuden edelle.

## Lähteet

* 
*
*

### Viitteet
Sahih Muslim

**Sahih Muslim** on *[[hadith]]*-kokoelma, jonka tekijä on imaami Muslim ibn al-Hajjaj (820–875). Muslimimaailma tunnustaa sen yleisesti yhdeksi luotettavimmista profeetta Muhammedin *[[Sunna|sunnan]]* kokoelmaksi. Yhdessä ''Sahih al-Bukharin'' kanssa se tunnetaan nimellä "kaksi luotettavaa" (*arab. sahih =* "luotettava"). *Sahih Muslim* kuuluu kuuden tärkeimmän teoksen kokoelmaan *[[Kutub al-Sittah|kutub al-sittah]]*. *Sahih Muslim* sisältää noin 7 500 *hadithia*  kaksoiskappaleineen ja jakautuu 57 kirjaan. Se on käännetty myös englanniksi. 

## Lähteet

* 

### Viitteet
Luettelo Pokémoneista (sukupolvi III)

**[[Pokémon]]-tuoteperheen kolmas sukupolvi** sisältää 135 kuvitteellista eliölajia. Ne esiteltiin pelisarjan vuonna 2002 ilmestyneissä osissa ''Pokémon Ruby'' ja ''Sapphire''.

Kolmannen sukupolven otukset saivat edellisiä vähemmän valtavirran näkyvyyttä, sillä ne ilmestyivät Pokémon-villityksen loputtua. Harrastajien parissa ne ovat kuitenkin suosittuja. Lisäksi ne esittelivät monia uusia pelimekaanisia ominaisuuksia, joilla on ollut pysyvä vaikutus myöhempiin sukupolviin. Monet toisen sukupolven Pokémoneista olivat ensimmäisen sukupolven Pokémonien esi- tai kehittyneitä muotoja. Kolmannen sukupolven olennot sen sijaan olivat pitkälti itsenäisiä olentoja (ainoina poikkeuksina Azurill ja Wynaut) ja erosivat selvästi sarjan aiemmista luomuksista.

Suuri osa kolmannen sukupolven Pokémoneista kuuluu kahteen eri Pokémon-tyyppiin, kun taas aiemmissa sukupolvissa tämä oli ollut harvinaista. Monet yhdistelmät olivat pelisarjalle kokonaan uusia. Teräs- ja pimeys-tyyppien Pokémoneja oli mukana huomattavasti aiempaa enemmän.

## Luettelo

## Huomioita

## Lähteet

### Viitteet
The Chaos Chapter: Freeze

**The Chaos Chapter: Freeze** on eteläkorealaisen TXT:n toinen studioalbumi, jonka julkaisi Big Hit Music ja Republic Records 31. toukokuuta 2021. Albumi sisältää kahdeksan kappaletta, mukaan lukien singlet ”0x1=Lovesong (I Know I Love You)” ja ”Magic”.

## Tausta
Albumi aloitti uuden sarjan TXT:n diskografiassa, seuraten suosittua *The Dream Chapter*-trilogiaa ja *[[Minisode1: Blue Hour]]* minialbumia, joka toimi eri sarjojen välisenä "siltana". *The Chaos Chapter: Freeze* sisältää kahdeksan kappaletta, ja sen nimikkosingle on ”0x1=Lovesong (I Know I Love You)”. Musiikillisesti albumi yhdistää useampaa genreä, kuten esimerkiksi popia, rockia, punkia, vaihtoehtorockia ja discoa.

## Vastaanotto
Albumi rikkoi yhtyen aikaisemman ennätyksen ennakkotilausten kanssa. Edeltäjää, *Minisode1: Blue Houria*, tilattiin 400 000 kappaletta, kun taas *The Chaos Chapter Freeze -*albumi ylitti julkaisupäivänään 700 000 kappaleen ennakkotilaukset.

## Kappaleet

## Lähteet
Dave Hakstol

**David ”Dave” Hakstol** (s. 30. heinäkuuta 1968 Drayton Valley, Alberta) on kanadalainen jääkiekkovalmentaja. Hän toimii NHL:ssä pelaavan Seattle Krakenin ensimmäisenä päävalmentajana. Hän on ollut aiemmin Philadelphia Flyersin päävalmentaja vuosina 2015–2018, ja Toronto Maple Leafsin apuvalmentaja vuosina 2019–2021. Ennen NHL-uraa hän toimi Pohjois-Dakotan yliopiston joukkueen päävalmentajana 11 kauden ajan. 

Hakstol oli Kanadan maajoukkueen apuvalmentaja MM-kisoissa 2017 ja 2019, joista hänellä on kaksi hopeamitalia.

Hakstol sai potkut Krakenin päävalmentajatehtävistä 29.4.2024.
## Lähteet

## Aiheesta muualla
*
Antti Scherbakoff

**Antti Scherbakoff** (5. huhtikuuta 1918 Lappeenranta – 16. joulukuuta 2003 Helsinki) oli suomalainen kielenkääntäjä, joka tunnetaan myös suomalais-venäläisen sanakirjan laatijana.

Scherbakoff valmistui Helsingin venäläisestä koulusta vuonna 1946 ja työskenteli kääntäjänä ja kirjeenvaihtajana muun muassa merivoimien esikunnassa ja ulkoasiainministeriössä. Hän suoritti filosofian kandidaatin tutkinnon Helsingin yliopistossa vuonna 1951.

Scherbakoff työskenteli Suomalais-Ugrilaisen Seuran palveluksessa vuodesta 1954 ja Neuvostoliittoinstituutissa vuodesta 1965. Hän jäi eläkkeelle vuonna 1983.

Scherbakoff toimi vuodesta 1953 Igor Vahrosin kanssa suomalais-venäläisen sanakirjan toisena laatijana. Alun perin suomalaista käyttäjää varten suunnitellun sanakirjan valmistelu pitkittyi, ja se jouduttiin muokkaamaan uudelleen Neuvostoliitossa julkaisua varten. Teos ilmestyi vuonna 1975 ja siitä otettiin useita lisäpainoksia.

## Teoksia
* Antti Scherbakoff ja Martti Kahla. *Neuvostoliittolaisten henkilönnimien opas: Kokoelma venäläisiä etunimiä sekä Neuvostoliitossa käytössä olevia sukunimiä: Oikeinkirjoitus- ja painotusohjeluettelo*. Helsinki: Neuvostoliittoinstituutti, 1967.
* Igor Vahros ja Antti Scherbakoff. *Finsko-russki slovar / Suomalais-venäläinen sanakirja*. Moskva: Russki jazyk, 1975.
* *Suomalais-venäläinen ja venäläis-suomalainen maanparannus- ja vesitaloussanasto*. Helsinki: Neuvostoliittoinstituutti, 1977.

## Lähteet
Veera Ollikainen

**Veera Ollikainen** (; 22. joulukuuta 1919 Vuolejärvi – 10. tammikuuta 2009 Helsinki) oli inkeriläissyntyinen kielentutkija ja sanakirjojen tekijä.

Ollikainen kävi alakoulun Vuolejärvellä ja yläkoulun Hiipinässä. Hän opiskeli venäjää Karjalan pedagogisessa instituutissa vuodesta 1938 ja siirtyi Petroskoin yliopiston suomalais-ugrilaiselle osastolle vuonna 1941.

Toinen maailmansota kesketytti opinnot, ja Ollikainen työskenteli vuoteen 1944 saakka Krasnojarskiin evakuoidulla Onegan traktoritehtaalla. Hän suoritti yliopiston loppuun Syktyvkarissa ja palasi Petroskoihin, jossa hän sai paikan *[[Karjalan Sanomat|Totuus]]*-lehdestä.

Ollikainen suoritti jatko-opintoja vuodesta 1952 ja puolusti kandidaatinväitöskirjaansa vuonna 1956. Vuosina 1956–1988 hän työskenteli Neuvostoliiton tiedeakatemian Karjalan filiaalin kielen, kirjallisuuden ja historian instituutissa. Ollikainen osallistui vuonna 1963 ilmestyneen venäläis-suomalaisen sanakirjan laatimiseen ja toimitti vuonna 1975 julkaistua Igor Vahrosin ja Antti Scherbakoffin suomalais-venäläistä sanakirjaa. Martti Kuusisen, Ollikaisen ja Julia Syrjäläisen laatima uusi venäläis-suomalainen suursanakirja ilmestyi vuonna 1997. Ollikainen on laatinut myös kotiseutunsa Pohjois-Inkerin murresanakirjan.

Ollikainen muutti vuonna 2007 tyttärensä kanssa Suomeen.

## Teoksia
* *Russko-finski slovar / Venäläis-suomalainen sanakirja*. Moskva: Gosudarstvennoje izdatelstvo inostrannyh i natsionalnyh slovarei, 1963. = *Venäläis-suomalainen suursanakirja*. Porvoo, Helsinki: WSOY, 1972.
* *Venäjä-suomi-suursanakirja*. Porvoo, Helsinki, Juva: WSOY, 1997. = *Novyi bolšoi russko-finski slovar / Uusi venäläis-suomalainen suursanakirja*. Moskva: Russki jazyk, 1999.
* *Slovar severno-ingermanlandskih govorov finskogo jazyka / Pohjois-Inkerin murresanakirja*. Helsinki, Petroskoi: Kotimaisten kielten tutkimuskeskus, Venäjän tiedeakatemian Karjalan tiedekeskuksen kielen, kirjallisuuden ja historian instituutti, 2003.

## Lähteet
David Bonderman

**David Bonderman** (s. 27. marraskuuta 1942 Los Angeles, Kalifornia – 11. joulukuuta 2024) oli yhdysvaltalainen miljardööri ja liikemies. Hän oli pääomasijoitusyhtiö TPG Capitalin perustajajäsen. Bonderman oli myös yksi NBA-joukkue Boston Celticsin vähemmistöomistajista ja toinen NHL-joukkue Seattle Krakenin enemmistöomistajista Jerry Bruckheimerin ohella.

Forbesin mukaan kesäkuussa 2021 Bondermanin omaisuus oli 4,1 miljardia Yhdysvaltain dollaria.

Bonderman syntyi juutalaiseen perheeseen ja opiskeli Washingtonin ja Harvardin yliopistoissa. Hän asui vaimonsa ja viiden lapsensa kanssa Fort Worthissä Texasissa.

## Lähteet
Kartik Aaryan

**Kartik Aaryan** (oik. **Kartik Tiwari**; s. 22. marraskuuta 1990 Gwalior, Madhya Pradesh, Intia) on intialainen näyttelijä, joka työskentelee hindinkielisissä elokuvissa. Suorittaessaan biotekniikan insinöörin tutkintoa hän kokeili mallin töitä ja yritti aloittaa uran elokuvissa. Kolmen vuoden ponnistelun jälkeen hän debytoi näyttelijänä vuoden 2011 elokuvassa *[[Pyaar Ka Punchnama]]*, kaverielokuva kolmen nuoren miehen kohtaamista romanttisista ahdistuksista, jonka ohjasi Luv Ranjan ja yhtä pääosaa näytteli Nushrat Bharucha.

Lyhyen takaiskun jälkeen Aaryan teki myöhemmin yhteistyötä Ranjanin ja Bharuchan kanssa vielä kahdessa kaverielokuvassa, *[[Pyaar Ka Punchnama 2]]* (2015) ja *[[Sonu Ke Titu Ki Sweety]]* (2018), jotka molemmat olivat kaupallisesti menestyneitä, mutta saivat kritiikkiä misogynistisista aihepiireistään. Jälkimmäinen osoittautui läpimurroksi Aaryanille, ja hän seurasi sitä näyttelemällä vuoden 2019 romanttisissa komedioissa *[[Luka Chuppi]]* ja *[[Pati Patni Aur Woh (vuoden 2019 elokuva)|Pati Patni Aur Woh]]*.

## Filmografia

## Lähteet

## Aiheesta muualla

*
Brasparts

**Brasparts** () on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella, noin 50 kilometriä Brestin kaupungista itään. 

Kunnan nähtävyyksiä on 88 megaliitin kiviryhmä *La Noce de Pierres* (hääkivet). Kivet ovat armorikalaista hiekkakiveä, ja niistä suurin on 1,80 metriä korkea. Tarun mukaan kivet ovat kivipatsaiksi muuttuneita hääjuhlaseurueen tanssijoita.

## Lähteet

## Aiheesta muualla
Minna Kelhä

**Minna Kelhä** (s. 1969 Helsinki) on suomalainen virkamies ja nykyinen Opetushallituksen pääjohtaja. Koulutukseltaan Kelhä on filosofian tohtori.  

Kelhä on Vasemmistoliiton jäsen ja toimi Paavo Arhinmäen erityisavustajana sekä myöhemmin vuosina 2016–2019 Vasemmistoliiton eduskuntaryhmän pääsihteerinä. Hän työskenteli myös Terveyden ja hyvinvoinnin laitoksella kehittämispäällikkönä vuosina 2014 ja 2015. Ennen Opetushallituksen pääjohtajuutta Kelhä toimi opetusministeri Jussi Saramon valtiosihteerinä.

Minna Kelhä nimitettiin Opetushallituksen pääjohtajaksi kaudelle 7.6.2021–6.6.2026. Valtioneuvosto joutui vetämään nimitysesityksen alun perin pois, sillä oikeuskansleri Tuomas Pöystin mukaan nimitystä ei ollut perusteltu tarpeeksi vakuuttavasti. Esittelymuistiota täydennettiin ja nimitys tapahtui seuraavalla viikolla 27. toukokuuta 2021.

## Viitteet
Nikolai Thesleff

**Nikolai Thesleff** (15. syyskuuta 1851 Mikkeli – 4. kesäkuuta 1909 Antrea) oli suomalainen juristi ja virka- ja valtiopäivämies. 

Thesleffin vanhemmat olivat kenraalimajuri, kuvernööri Alexander Adam Thesleff ja Eugenia Amalia Thesleff ja puoliso vuodesta 1886 Matilda Johanna Iversen. Thesleff tuli ylioppilaaksi Viipurissa ja suoritti tuomarintutkinnon 1875, varatuomarin arvon hän sai 1878. Thesleff oli Viipurin hovioikeuden sihteeri vuodesta 1891 ja hovioikeudenasessori, mutta myös tilanomistaja.

Thesleff oli aatelissäädyssä edustaja valtiopäivillä 1899.
 
## Lähteet
Lauri Sipponen

**Lauri Ilmari Sipponen** (s. 1969) on suomalainen yritysjohtaja, joka työskenteli yhtiön ensimmäiset 20 toimintavuotta Lidl Suomi Ky:ssä, joista vuodet 2010–2019 yhtiön toimitusjohtajana.

Hänet nimitettiin VR Groupin toimitusjohtajaksi heinäkuun alussa 2021. Hänet irtisanottiin huhtikuun alussa 2022.

Vuodesta 2020 kevääseen 2023 Lauri Sipponen on toiminut Laitilan Wirvoitusjuomatehdas Oy:n sekä VR Groupin jälkeen 2022-2023 yhtiön toimitusjohtajana. Vuodesta 2020 alkaen Sipponen on toiminut Wulff-Yhtiöt Oyj:n hallituksessa. Hänet valittiin 4.9.2025 Wulff-Yhtiöt Oyj:n hallituksen puheenjohtajaksi.  

Nykyisin Lauri Sipponen toimii useamman pörssiyhtiön ja listaamattoman yhtiön hallituksessa ja Saksalais-Suomalaisen Kauppakamarin (DFHK) hallituksessa. 

Koulutukseltaan Lauri Sipponen kauppatieteiden maisteri Jyväskylän yliopistosta, Ulkomaankaupan yo-merkonomi Vaasasta ja Gross- und Aussenhandelskaufmann Saksasta Kielistä.

## Lähteet
Monts d'Arrée

**Monts d'Arrée** () on pienehkö vuoristo läntisessä Ranskassa. Se jakaa Bretagnen länsiosassa olevan Finistèren departementin eteläiseen ja pohjoiseen osaan. Vuoristo on osa Armorikan massiivia.

Vuoriston korkein kohta on Roc'h Ruz, joka on 385 metriä korkea. Vuoristo on usean kunnan alueella, jotka ovat Berrien, Botmeur, Brennilis, Brasparts, Le Cloître-Saint-Thégonnec, Commana, Huelgoat, La Feuillée, Loqueffret, Plounéour-Ménez, Saint-Rivoal ja Sizun. Maisemaltaan vuoristo on hyvin samanlaista kuin Irlannissa ja Walesissä, ja jonka kasvillisuus koostuu pääasiassa nummesta pensaineen ja tiheikköineen.

## Lähteet

## Aiheesta muualla
Johan Olof Reinhold von Törne

**Johan Olof Reinhold von Törne** (23. kesäkuuta 1849 Lauritsala – 8. huhtikuuta 1910 Helsinki) oli suomalainen upseeri, pankinjohtaja ja valtiopäivämies. 

Von Törnen vanhemmat olivat eversti Johan Ulrik von Törne ja Fredrika Juliana von Essen ja puoliso vuodesta 1879 Olga Elisabet Alexandrine von Knorring, senaattori Eugen von Knorringin tytär. Per Olof von Törne, Carl von Törne ja Bengt von Törne olivat heidän poikiaan. Von Törne suoritti Haminan kadettikoulun ja tuli vänrikkinä sotapalvelukseen  1869, mutta erosi palveluksesta aliluutnanttina 1874. Hän oli sitten pankinjohtaja Viipurissa ja Helsingissä.

Von Törne oli aatelissäädyssä edustaja valtiopäivillä 1877–1878, 1891, 1894 ja 1899.
 
## Lähteet
Storviken

**Storviken** on järvi Lemlandissa Ahvenanmaan eteläosassa. Sen pinta-ala on 9,2 hehtaaria. Etäisyys Maarianhaminasta on 11 kilometriä kaakkoon.

## Maantiede
Storvikenin pituus etelästä pohjoiseen on 400 metriä, leveys lännestä itään on 340 metriä. Saaria ei ole. Järvi sijaitsee Lemlandin pääsaaren länsirannalla, sen lounaispuolella sijaitsee Hamnfjärden, joka on Ahvenanmeren lahti. Lemlandiin kuuluu noin 800 neliökilometriä Ahvenanmerta. Storvikenin rannat ovat osin soistuneet, Storvikenin ja Hamnfjärdenin välisellä kannaksella on asutusta. Storvikeniin virtaa laskuoja pohjoisesta peltomaan halki ja idästä metsämaan halki. Storvikenin etelärannalta lähtee laskuoja Mörkö sundiin, joka on salmi Lemlandin pääsaaren ja Mörkön välissä sijaitseva salmi.

Storviken (94.110.1.011) kuuluu Ahvenanmaan lounaiseen saaristoalueeseen (94.11), joka on toisen jakovaiheen vesistö Pohjoisen Ahvenanmeren päävesistöalueella (94). Lounaiseen saaristoalueeseen kuuluu seitsemäntoista järveksi luokiteltua vakavettä, joista Kungsöfjärden, Byträsk ja Storviken ovat laajimmat.

Lemlandin alueella sijaitsee neljätoista järveä, joista Västerviken on laajin. Seuraavaksi laajimmat ovat Byträsk ja Storviken.

## Lähteet
Cherokeen piirikunta (Pohjois-Carolina)

**Cherokeen piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 28&nbsp;612 vuonna 2019. Piirikunnan hallintokeskus on Murphyn kunta. Piirikunta on perustettu 1839.

## Lähteet

## Aiheesta muualla
Storträsk (Finström)

**Storträsk** on rantaviivaltaan epämääräinen järvi Finströmissä Ahvenanmaan keskiosassa. Sen pinta-ala on 60 hehtaaria; ranta20-menetelmällä pinta-ala on 80 hehtaaria. Etäisyys Maarianhaminasta on 14 kilometriä pohjoiseen.

## Maantiede
Storträskin pituus etelästä pohjoiseen on noin 1,6 kilometriä. Järven leveys on noin puoli kilometriä. Saaria ja luotoja on muutama. Storträskin rannat ovat soistuneet. Järveen virtaa noin 300 metriä pitkä laskuoja lännestä Västerträskistä. Storträskin itäpuolella sijaitsee Länabba träsk.

Storträsk (82.A38.1.001) kuuluu kolmannen jakovaiheen vesistöalueeseen 82.038A. Päävesistö on Saaristomeren rannikkoalueen ja Ahvenanmaan vesistö (82). Alueeseen 82.038A kuuluu Storträskin ohella Västerträsk ja Koträsk.

Finströmin Storträsk on toiseksi laajin Suomen yhdestätoista vähintään hehtaarin laajuisesta Storträskistä.

## Lähteet
Ib Michael

**Ib Michael Rasmussen** (1945 Roskilde, Tanska) on tanskalainen kirjailija. Ensimmäiset romaanit saivat vaikutteita tieteiskirjallisuudesta ja käsittelevät nuorisolevottomuuksia, sen jälkeisten aiheina ovat Etelä-Amerikan alkuperäisasukkaat, ja 1980-luvulla Michael otti kantaa imperialismiin, mihin yhdistyi myyttejä ja mielikuvitusta.

## Suomennetut teokset
* *Vaniljatyttö* (*Vanillepigen*, 1991), suom. Pirkko Talvio-Jaatinen, Nemo 1998  Sarja: Vaniljatyttö-trilogia: 1
* *Kahdestoista ratsastaja* (*Den tolvte rytter*, 1993), suom. Pirkko Talvio-Jaatinen, Nemo 1999  Sarja: Vaniljatyttö-trilogia: 2
* *Kirje kuulle* (*Brev til månen 1995*), suom. Pirkko Talvio-Jaatinen, Nemo 1999  Sarja: Vaniljatyttö-trilogia: 3
* *Prinssi* (*Prins*, 1997), suom. Pirkko Talvio-Jaatinen, Nemo 2002 

## Lähteet

## Aiheesta muualla
Karl Johan Robert Standertskjöld

**Karl Johan Robert Standertskjöld** (24. kesäkuuta 1851 Helsinki – 11. maaliskuuta 1906 Helsinki) oli suomalainen juristi ja virka- ja valtiopäivämies. 

Standertskjöldin vanhemmat olivat insinöörieverstiluutnantti Johan Fredrik Vilhelm Standertskjöld ja Charlotta Maria Johanna von Kraemer. Standertskjöld tuli ylioppilaaksi Helsingissä ja valmistui filosofian maisteriksi 1873 ja molempien oikeuksien kandidaatiksi 1880. Varatuomarin arvon hän sai 1881. Standertskjöld oli ensin senaatin talousosaston ylimääräinen kopisti ja vuodesta 1885 senaatin oikeusosaston kanslisti. Hän toimi jonkin aikaa myös Uudenmaan pataljoonan tarkastajana. Vuonna 1893 Standertskjöld tuli senaatin kamaritoimituskunnan protokollasihteeriksi ja vuonna 1897 oikeusosaston esittelijäsihteeriksi.

Standertskjöld oli aatelissäädyssä edustaja valtiopäivillä 1882, 1885, 1888, 1891,   1894, 1897 ja 1899.

## Lähteet
Sonröda träsk

**Sonröda träsk** on järvi Saltvikin ja Sundin rajalla Ahvenanmaan itäosassa. Sen pinta-ala on 42,5 hehtaaria. Etäisyys Maarianhaminasta on 22 kilometriä pohjoiskoilliseen. Valtaosa altaasta on Sundin alueella, pohjoisosa on Saltvikin alueella.

## Maantiede
Sonröda träskin pituus lounaasta koilliseen on 1,3 kilometriä. Järven levein kohta on noin puoli kilometriä. Saaria ei ole. Järveä reunustaa suurelta osin metsämaa, pohjoisessa on myös kulttuurimaisemaa. Itäisen rannan Björnödabergen kohoaa noin 50 metriä merenpinnan yläpuolella, eli lähes saman verran järven pinnan yläpuolelle. Björnödabergenin itäpuolisen Kvärsjön korkeustaso on 20,3 metriä mpy. Sonröda träskiin virtaa laskuoja koillisesta Askarträskistä, jonne etäisyys on noin 300 metriä. Askar träskin korkeustaso on metrin Sonröda träskiä ylempi. Sonröda träskin eteläkolkasta lähtee laskuoja Björby träskiin, jonne etäisyys on noin 200 metriä. Björby träskin korkeustaso on 0,1 metriä Sonröda träskiä alempi.

Sonröda träskin pohjoispuolella sijaitsee Syllöda träsk ja lounaispuolella Ryssböle träsk. Runsas kilometri etelään sijaitsee Ahvenanmaan maakuntajärvi Östra och Västra Kyrksundet.

Sonröda träsk (82.A44.1.005) kuuluu vesistöalueeseen 82.044A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Alueeseen 82.044A kuuluu yksitoista järveksi luokiteltua vakavettä, joista Östra och Västra Kyrksundet on laajin. Toiseksi laajin on Sonröda träsk, kolmanneksi laajin on Syllöda träsk ja neljänneksi laajin Storträsket.

Sundin kahdeksastatoista järvestä Sonröda träsk on laajin Östra och Västra Kyrksundetin jälkeen. Kolmanneksi laajin on Mösjö, joka sijaitsee Sonröda träskin koillispuolella.

## Lähteet
Carl Alfred Uggla

**Carl (Karl) Alfred Uggla** (1. syyskuuta 1831 Lapinjärvi – 23. helmikuuta 1912 Turku) oli suomalainen upseeri ja virka- ja valtiopäivämies. 

Kapteeni Ugglan vanhemmat olivat tilanomistaja, kapteeni Karl Erik Uggla ja Gustava Amalia Charlotta Jack ja puoliso vuodesta 1876 Hedvig Margareta Emilia Tallqvist (k. 1933). Uggla palveli 1850-luvulla aliluutnanttina Suomen ruotujakoisessa 3. Oulun Tarkk'ampujapataljoonassa. Myöhemmin hän toimi rautateiden palveluksessa, muun muassa Pietarin Suomen aseman päällikkönä, samoin kuin sotakomisariona Turussa.

Uggla oli aatelissäädyssä edustaja valtiopäivillä 1891, 1897 ja 1899.
 
## Lähteet
Mösjö

**Mösjö** on järvi Saltvikin ja Sundin rajalla Ahvenanmaan itäosassa. Sen pinta-ala on 24,1 hehtaaria. Etäisyys Maarianhaminasta on 24 kilometriä pohjoiskoilliseen. Altaan eteläosa on Sundin alueella, pohjoisosa Saltvikin alueella.

## Maantiede
Mösjön pituus etelästä pohjoiseen on 1,5 kilometriä. Järven leveys lännestä itään on 100–200 metriä. Saaria ei ole. Järveä reunustaa suurelta osin metsämaa, etelässä ja pohjoisessa avautuu vainioita. Mösjön kaakkoinen ranta on jyrkkä, 40 metrin korkeuskäyrä kulkee noin 20 metrin päässä rantaviivasta. Dragödaberget järven itärannalla kohoaa yli 60 metriä merenpinnan yläpuolelle eli noin 60 metriä Mösjön pinnan yläpuolelle. Mösjötä ympäröi pienten järvien alue: lännessä on Askarträsk, etelässä Kvärsjö, kaakossa Borgsjö, koillisessa Mora träsk ja luoteessa Kolmilan. Mösjöhön virtaa laskuoja kaakosta, Mösjön pohjoisrannalta lähtee laskuoja Mora träskiin.

Mösjö (82.A42.1.003) kuuluu vesistöalueeseen 82.042A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Alueeseen 82.042A kuuluu Mösjön lisäksi Moraträsk ja Tjärnan.

Sundin kahdeksastatoista järvestä Mösjö on kolmanneksi laajin. Neljänneksi laajin on Storträsket Mösjön kaakkoispuolella.

## Lähteet
Aleksandr Barantsev

**Aleksandr Pavlovitš Barantsev** (, 20. huhtikuuta 1931 Prääsän piirin Pyhäjärven kyläneuvoston Peldoisen kylä – 14. heinäkuuta 2012) oli karjalainen lyydiläismurteiden tutkija.

Barantsev syntyi karjalaiseen talonpoikaisperheeseen. Oltuaan toisen maailmansodan aikana evakossa perhe asettui vuonna 1945 Petroskoihin. Aleksandr opiskeli arkkitehtuuri- ja rakennusopistossa ja työskenteli asevelvollisuuden suorittamisen jälkeen rakennusalalla. Vuonna 1956 hän pääsi opiskelemaan Petroskoin yliopiston suomalais-ugrilaiselle osastolle ja valmistui vuonna 1961.

Yliopistosta valmistuttuaan Barantsev suoritti jatko-opintoja ja työskenteli Neuvostoliiton tiedeakatemian Karjalan filiaalin kielen, kirjallisuuden ja historian instituutissa vuodesta 1963. Hän puolusti lyydiläismurteiden fonologiaa käsittelevää kandidaatinväitöskirjaansa ja valmistui filologian kandidaatiksi vuonna 1972. Barantsev julkaisi viitisenkymmentä artikkelia sekä kotikylänsä lyydiläismurteen näytekokoelman. Hän osallistui myös karjalan, vepsän ja saamen murteiden vertailevan sanakirjan laatimiseen.

## Lähteet
Mora träsk

**Mora träsk** on järvi Saltvikissa Ahvenanmaan itäosassa. Sen pinta-ala on 36,75 hehtaaria. Etäisyys Maarianhaminasta on 26 kilometriä pohjoiskoilliseen.

## Maantiede
Mora träskin ulottuvuus lounaasta koilliseen on 1,4 kilometriä. Järvi jakautuu lounaiseen ja koilliseen altaaseen, joita yhdistää noin 80 metriä leveä salmi. Järven koilliskolkassa sijaitsee noin kolmen hehtaarin laajuinen Moraholmen. Mora träskin rannat ovat pääosin metsämaata, eteläinen ranta kohoaa melko jyrkästi. Järven lounaispuolisen Morabergetin korkeustaso on yli 60 metriä mpy. Mora träskin koillisrannalta lähtee noin 700 metriä pitkä laskuoja Nötvikeniin, joka on Saaristomeren kapea ja mutkainen lahti.

Mora träsk (82.A42.1.001) kuuluu vesistöalueeseen 82.042A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Alueen 82.042A järvet ovat Mora träsk, Mösjö ja Tjärnan.

## Lähteet
Krogarviken

**Krogarviken** on järvi Eckerössä Ahvenanmaan länsiosassa. Sen pinta-ala on 1,93 hehtaaria. Etäisyys Maarianhaminasta on 26 kilometriä luoteeseen ja Tukholmasta 130 kilometriä koilliseen.

## Maantiede
Krogarviken mainitaan Suomen läntisimmäksi järveksi. Sen länsipuolella sijaitsee useita alle hehtaarin laajuisia lampia, kuten nimetön lampi Enskärin saarella kaksitoista kilometriä Krogarvikenistä länteen.

Krogarvikenin pituus lounaasta koilliseen on 220 metriä. Järven etelä- ja itäranta on soistunut, saaria ei ole. Lounaiselta rannalta lähtee noin 70 metriä pitkä laskuoja Ahvenanmereen. Krogarvikenin pohjoispuolella sijaitsee Västra Insjön ja Östra Insjön. Luoteispuolella on Eckerön satama ja idässä asutusta. Päätie 1 kulkee Krogarvikenin eteläpuolitse.

Krogarviken (94.110.1.003) kuuluu Ahvenanmaan lounaiseen saaristoalueeseen (94.11), joka on toisen jakovaiheen vesistö Pohjoisen Ahvenanmeren päävesistössä (94). Lounaiseen saaristoalueeseen kuuluu seitsemäntoista järveksi luokiteltua vakavettä, joista Kungsöfjärden, Byträsk ja Storviken ovat laajimmat.

## Lähteet
Grönviks bäcken

**Grönviks bäcken** on järvi Kökarissa Ahvenanmaan kaakkoisosassa. Sen pinta-ala on 2,7 hehtaaria. Etäisyys Maarianhaminasta on 55 kilometriä itäkaakkoon.

## Maantiede
Grönviks bäcken sijaitsee Kökarin pääsaaren länsirannikolla, vain muutaman kymmenen metrin levyinen kannas erottaa sitä Grönvikistä, joka on pieni merenlahti. Järven pituus kaakosta luoteeseen on 240 metriä. Järveä ympäröi kallioinen metsämaa, länsirannalla on pientaloja. Saaria ei ole. Grönviks bäckenin pohjoispuolella sijaitsee kaksi nimetöntä lampea, myös eteläpuolella sijaitsee vähäinen lampi.
Grönviks bäcken on pienin Kökarin kolmesta järvestä. Kaksi muuta ovat nimetön järvi (92.310.1.015) Ubbenholman saarella ja Oppsjön runsas kilometri Grönviks bäckenistä itään.

Grönviks bäcken (92.412.1.005) kuuluu Ahvenanmaan kaakkoiseen saaristoalueeseen (92.412), joka on kolmannen jakovaiheen vesistö Eteläisen saaristomeren päävesistössä (92). Kaakkoisella saaristoalueella on kuusi järveksi luokiteltua vakavettä: Oppsjön, Fladan, Insjön, Självik, Grönviks bäcken ja Finholms strömmen.

## Lähteet
Dreyer

**Dreyer** on muun muassa seuraavien henkilöiden sukunimi:

* Anders Dreyer (s. 1998), tanskalainen jalkapalloilija
* Carl Th. Dreyer (1889–1968), tanskalainen elokuvaohjaaja
* Dankvart Dreyer (1816–1852), tanskalainen taidemaalari
* Dave Dreyer (1894–1967), yhdysvaltalainen säveltäjä ja pianisti
* Günter Dreyer (1943–2019), saksalainen egyptologi
* Johan Dreyer (1852–1926), tanskalais-brittiläinen tähtitieteilijä
* Malu Dreyer (s. 1961), saksalainen poliitikko
* Max Dreyer (1862–1946), saksalainen kirjailija.
Ansaririkkalude

**Ansaririkkalude** eli **kesärikkalude** (*Orius majusculus*) on nokkaluteiden heimoon kuuluva ludelaji. Se on pituudeltaan 2,6–3,0 millimetriä pitkä ja sen tummanruskeat siivet ovat tyviosastaan vaaleat. Lajia esiintyy vakiintuneesti eteläisessä Suomessa ja se on luokiteltu maassa elinvoimaiseksi lajiksi. Ansaririkkaludetta esiintyy maailmalla lähinnä Euroopassa. Ansaririkkalude tunnetaan puutarhaviljelyssä paremmin kaupallisella nimellä kesärikkalude.

Ansaririkkalude käyttää ravintonaan siitepölyä ja ruohovartisilla kasveilla eläviä selkärangattomia. Kasvihuoneissa sitä käytetään ripsiäisten torjunnassa. Ansaririkkalude saalistaa ainakin salaatin kahta merkittävää tuholaista: salaattikirvaa (*Nasonovia ribisnigri*) ja kalifornianripsiäistä (*Frankliniella occidentalis*). Ansaririkkalude saalistaa myös monia muita lajeja.

## Lähteet

## Aiheesta muualla
*Laji.fi: Ansaririkkalude (Orius majusculus)
*iNaturalist: Ansaririkkalude (Orius majusculus)
*UniProt: Taxonomy - Orius majusculus 
*Global Biodiversity Information Facility (GBIF): Orius majusculus